પાકિસ્તાનના આર્મી ચીફ કમર જાવેદ બાજવાએ 6 સપ્ટેમ્બરના રોજ ડિફેન્સ ડે (રક્ષા દિવસ) ના પ્રસંગે ભારત સામે ઝેર ઓક્યુ. તેમણે કહ્યુ, 'પાકિસ્તાનની સુરક્ષામાં લાગેલા દરેક સૈનિકની કુરબાનીનું મહત્વ છે. સીમા પર વહેલા લોહીના દરેક ટીપાનો હિસાબ લેશે.' બાજવાએ કહ્યુ, 'લોહી જે સીમા પર વહી ચૂક્યુ છે, લોહી જે સીમા પર વહી રહ્યુ છે, અમે તેનો હિસાબ લઈશુ.. ઈંશા અલ્લાહ.' બાજવાએ પોતાના સંબોધનમાં કાશ્મીર રાગ પણ આલાપ્યો. તેમણે કહ્યુ, 'ભારતના કબ્જાવાળા કાશ્મીરના લોકોને સલામ કરુ છુ જે હિંમતથી ઉભા છે અને બહાદૂરી સાથે લડી રહ્યા છે.' બાજવાની વાત સાંભળીને સેનાના અધિકારીઓએ તાળીઓ પાડી. તેમનું નિવેદન પાકિસ્તાનના સમાચારોમાં પણ છવાઈ ગયુ પરંતુ બાજવાનું આ નિવેદન સંપૂર્ણ સાચુ નથી. લોહીના દરેક ટીપાની વાત કરનાર આ એ જ બાજવા છે જેની પોલ હાલમાં જ ન્યૂયોર્ક ટાઈમ્સના એક રિપોર્ટમાં ખુલી.